AIŠKINAMASIS RAŠTAS

Dėl savivaldybės turto perdavimo Joniškio bendruomenės centrui pagal panaudos sutartį

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą – bendruomenės centro pastato 175,92 kv. m ploto patalpas, Molėtų r. sav., Joniškio sen., Joniškio mstl., Arino g. 20, visuomeninei organizacijai Joniškio bendruomenės centrui (toliau – Centras) pagal turto panaudos sutartį 10 metų įstatuose numatytai veiklai vykdyti.

Uždaviniai – formuoti bendruomeninę aplinką, ugdyti pilietiškumą, kultūrą, puoselėti šeimos bei dvasines vertybes, burti bendruomenės narius bendrai veiklai, skatinti bendruomenės narių pilietinį aktyvumą, stiprinti jų organizuotumą ir sugebėjimą atstovauti bendruomenės interesams, tenkinti svarbiausius bendruomenės socialinius, kultūrinius, ūkinius poreikius, kurti saugią ir patogią gyvenamąją aplinką, dirbti su jaunimu, dalyvauti projektinėse veiklose.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Centro veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Nurodytas turtas perduotas Centrui pagal 2013-12-23 turto panaudos sutartį Nr. T6-48 20 metų, t. y. iki 2023-12-22. 2023-12-22 turto panaudos sutarties galiojimas pasibaigs. Centras 2023-11-20 pateikė prašymą, kuriame prašo 175,92 kv. m patalpų bendruomenės pastate, Molėtų r. sav., Joniškio sen., Joniškio mstl., Arino g. 20, panaudai 10 metų.

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros aktą Nr. T21-21 turtas pripažintas nereikalingu administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2023 m. lapkričio 27 d. įsakymu Nr. B6-748 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti Centrui įstatuose nurodytai veiklai vykdyti.